MT
C 132/160
Il-Ġurnal Uffiċjali tal-Unjoni Ewropea
24.3.2022
Il-Ħamis 7 ta’ Ottubru 2021
u jilqa' l-miżuri adottati mill-Kummissjoni matul l-aħħar sena li jistabbilixxu l-kriterji għall-klassifikazzjoni ta' CCPs ta' pajjiżi terzi; 23.
Jesprimi dispjaċir għan-nuqqas li jiġi żgurat bilanċ sħiħ bejn il-ġeneri fl-istituzzjonijiet u l-korpi finanzjarji tal-UE u b'mod partikolari l-fatt li n-nisa għadhom sottorappreżentati f'pożizzjonijiet eżekuttivi fil-qasam tas-servizzi bankarji u finanzjarji; jisħaq li l-bilanċ bejn il-ġeneri fil-bordijiet u fil-forza tax-xogħol iġib miegħu kemm redditi soċjetali kif ukoll ekonomiċi; iqis li l-għażla tal-applikanti għall-istituzzjonijiet finanzjarji u l-korpi tal-UE għandha tkun ibbażata fuq il-mertu u l-kapaċità, sabiex l-istituzzjoni jew il-korp involut jopera kemm jista' jkun b'mod effettiv; jistieden lill-gvernijiet u lill-istituzzjonijiet u lill-korpi kollha biex jagħtu prijorità lill-kisba ta' bilanċ sħiħ bejn il-ġeneri mill-aktar fis possibbli, inkluż billi jipprovdu listi qosra bbilanċjati bejn il-ġeneri ta' kandidati għall-ħatriet futuri kollha li jeħtieġu l-kunsens tal-Parlament, inkluż fil-BĊE u fl-ogħla istituzzjonijiet finanzjarji tal-UE, jagħmlu ħilithom biex jinkludu mill-inqas mara waħda u kandidat raġel wieħed għal kull proċedura ta' nomina; ifakkar fir-riżoluzzjoni tiegħu tal-14 ta' Marzu 2019 (39) li għandha l-għan li tiżgura bilanċ bejn il-ġeneri fil-lista li ġejja ta' kandidati għan-nomini tal-affarijiet ekonomiċi u monetarji tal-UE u jtenni l-impenn tiegħu li ma jqisx il-listi ta' kandidati fejn il-prinċipju tal-bilanċ bejn il-ġeneri ma ġiex rispettat; 24.
Jistieden lill-Kummissjoni tirrieżamina l-kriterji ta' eliġibilità bil-għan li tattira għadd akbar ta' applikazzjonijiet min-nisa;
Superviżjoni 25.
Jirrikonoxxi r-rwol tas-superviżjoni bankarja Ewropea fl-iżgurar ta' proviżjonament ta' kapital temporanju u salvataġġ operattiv lill-banek bħala rispons għall-pandemija tal-COVID-19, sabiex ikunu jistgħu jkomplu jipprovdu appoġġ finanzjarju lin-negozji u lill-unitajiet domestiċi u jassorbu t-telf, filwaqt li jżommu kwalità għolja tas-superviżjoni; jinnota t-tħassib tal-MSU fir-rigward ta' spejjeż għoljin, profittabbiltà baxxa, valutazzjonijiet tas-suq imnaqqsa u investiment insuffiċjenti f'teknoloġiji ġodda fis-settur bankarju; jitlob gwida dwar il-perjodu u l-approċċ mistennija biex jibnew mill-ġdid il-buffers; 26.
Jenfasizza l-importanza li jittejbu t-trasparenza u l-prevedibbiltà tas-superviżjoni bankarja tal-UE u jfaħħar f'dan ir-rigward il-prattika reċenti tal-pubblikazzjoni tar-rekwiżiti tal-Pilastru 2 speċifiċi għall-banek; jemmen li r-rekwiżiti individwali jagħmlu l-aspettattivi tal-MSU aktar affidabbli u jiffaċilitaw deċiżjonijiet tal-investituri aktar infurmati; 27.
Jistenna li l-bidliet reċenti fl-istruttura organizzattiva tal-MSU, filwaqt li jissimplifikaw is-sistema u jinkorporaw l-innovazzjoni teknoloġika, jiffaċilitaw superviżjoni aktar ibbażata fuq ir-riskju u kollaborazzjoni istituzzjonali interna; 28.
Isib mertu fl-analiżi tal-MSU ta' Novembru 2020 tal-vulnerabbiltajiet potenzjali tas-settur bankarju f'xenarji differenti, rigward l-effetti tax-xokk fuq il-kwalità tal-assi u l-kapital; 29.
Jinnota li l-ġestjoni tajba tar-riskju ta' kreditu għandha tibqa' waħda mill-prijoritajiet ewlenin għall-MSU; jikkondividi t-tħassib tal-MSU li l-banek jistgħu jibdlu l-mudelli tagħhom għar-riskju ta' kreditu u jieħu nota, f'dan ir-rigward, tal-aspettattivi superviżorji tal-MSU għal tħejjijiet operazzjonali xierqa b'antiċipazzjoni taż-żieda tal-NPLs u għall-ġestjoni soda tar-riskju ta' kreditu, kif deskritt fl-ittri tiegħu lis-CEOs ta' istituzzjonijiet sinifikanti u l-istrateġija tiegħu ta' riskju ta' kreditu tal-COVID-19; jappoġġja s-sorveljanza intensifikata tal-MSU ta' swieq b'ingranaġġ għoli; jinnota li mhux il-banek kollha rnexxielhom jissodisfaw l-aspettattivi tal-MSU dwar il-ġestjoni tar-riskju ta' kreditu, u huma meħtieġa sforzi ulterjuri; 30.
Jirrikonoxxi li l-kriżi kkawżata mill-COVID-19 iżżid ir-riskju ta' akkumulazzjoni ulterjuri ta' NPLs; jinnota bi tħassib il-previżjoni tal-BĊE li l-NPLs f'xenarju sever iżda plawsibbli jistgħu jilħqu livelli sa EUR 1,4 triljun sa tmiem l-2022; jisħaq li l-iżgurar ta' ġestjoni xierqa u f'waqtha ta' kwalità tal-assi deterjorata fil-karti bilanċjali tal-banek se jkun kruċjali għall-prevenzjoni ta' akkumulazzjoni ta' NPLs fuq terminu qasir; jagħti parir lill-Istati Membri biex jagħmlu sforzi ulterjuri biex jindirizzaw din il-kwistjoni; jinnota f'dan ir-rigward il-komunikazzjoni tal-Kummissjoni tas-16 ta' Diċembru 2020 dwar l-indirizzar tas-self improduttiv wara l-pandemija tal-COVID-19 (COM(2020)0822), biex il-banek ikunu jistgħu jappoġġjaw unitajiet domestiċi u intrapriżi tal-UE; jistenna li r-reviżjoni tad-Direttiva tal-Kreditu tal-Konsumatur (40) tiżgura
(39) (40)
ĠU C 23, 21.1.2021, p. 105.
Id-Direttiva Nru 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur, u li tħassar id-Direttiva tal-Kunsill 87/102/KEE (ĠU L 133, 22.5.2008, p. 66).